Virallinen lehti nro L 333 , 29/12/2000 s. 0049 - 0049



Komission asetus (EY) N:o 2872/2000, annettu 28 päivänä joulukuuta 2000, kolmansista maista tuotavaa valkosipulia koskevien tuontitodistusten soveltamisesta annetun asetuksen (ETY) N:o 1859/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 2699/2000(2), ja erityisesti sen 31 artiklan 2 kohdan, sekä katsoo seuraavaa: (1) Tietyistä kolmansista maista tuotavaa valkosipulia koskevasta alkuperätodistuksesta 25 päivänä maaliskuuta 1997 annetun komission asetuksen (EY) N:o 544/97(3), sellaisena kuin se on viimeksi muutettuna asetuksella (EY) N:o 2520/98(4), liitteessä on luettelo kolmansista maista. Näistä maista peräisin olevan valkosipulin luovuttaminen vapaaseen liikkeeseen edellyttää alkuperätodistuksen esittämistä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(5), sellaisena kuin se on viimeksi muutettuna asetuksella (EY) N:o 2787/2000(6), 55-65 artiklan säännösten mukaisesti. (2) Mainitun asetuksen (ETY) N:o 2454/93 63, 64 ja 65 artiklassa säädetään, että niiden kolmansien maiden, joita asia koskee, on toimitettava komissiolle tietyt, yhteisön yksiköiden ja näiden maiden viranomaisten välisen hallinnollisen yhteistyömenettelyn toteuttamista varten tarvittavat tiedot. (3) Eräät asetuksen (EY) N:o 544/97 liitteessä mainitut maat, eli Libanon, Arabiemiirikunnat, Vietnam ja Malesia, eivät vielä ole toimittaneet komissiolle asetuksen (ETY) N:o 2454/93 63, 64 ja 65 artiklassa säädettyjä hallinnollisen yhteistyömenettelyn toteuttamista varten tarvittavia tietoja. (4) Komission asetuksessa (ETY) N:o 1859/93(7), sellaisena kuin se on viimeksi muutettuna asetuksella (EY) N:o 1662/94(8), säädetään, että valkosipulin luovuttaminen vapaaseen liikkeeseen yhteisön alueella edellyttää kyseisen jäsenvaltion myöntämän tuontitodistuksen esittämistä. Yhdessäkään mainitun asetuksen säännöksessä ei kielletä myöntämästä todistuksia sellaisista maista peräisin olevan valkosipulin tuomiseksi, joiden osalta edellä mainittua hallinnollista yhteistyömenettelyä ei vielä ole toteutettu. (5) Edellä olevasta seuraa tuontiin liittyvän petoksen vaara. Vaaran poistamiseksi olisi toteutettava tarvittavat toimenpiteet. (6) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1859/93 3 artiklaan 3 kohta seuraavasti: "3. Todistusta ei voida myöntää niistä asetuksen (EY) N:o 544/97 liitteessä mainituista maista, jotka eivät ole toimittaneet asetuksen (ETY) N:o 2454/93 63, 64 ja 65 artiklan mukaisia hallinnollisen yhteistyömenettelyn toteuttamista varten tarvittavia tietoja, peräisin olevien tuotteiden tuomiseksi. Tiedot katsotaan toimitetuiksi asetuksen (EY) N:o 544/97 3 artiklassa säädettynä julkaisemispäivänä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 2000. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 311, 12.12.2000, s. 9. (3) EYVL L 84, 26.3.1997, s. 8. (4) EYVL L 315, 25.11.1998, s. 10. (5) EYVL L 253, 11.10.1993, s. 1. (6) EYVL L 330, 27.12.2000, s. 1. (7) EYVL L 170, 13.7.1993, s. 10. (8) EYVL L 176, 9.7.1994, s. 1.